Diari Oficial de la Generalitat Valenciana


Sumari del DOGV 1571, del 24-06-1991 (1991/821830)

ORDRE de 29 de maig de 1991, del Conseller de Cultura, Educació i Ciència, per la qual són convocats ajuts per finançar activitats de les confederacions, federacions i associacions de pares d'alumnes de centres docents no universitaris de la Comunitat Valenciana, sostinguts amb fons públics.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/05/29/(1)/dof/vci/html**

### Dades del document

Número de DOGV
:   1571

Data del DOGV
:   24-06-1991

Secció del DOGV
:   DISPOSICIONS GENERALS

Número del document
:   1991/821830


Data del document
:   29-05-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 29 de maig de 1991, del Conseller de Cultura, Educació i Ciència, per la qual són convocats ajuts per finançar activitats de les confederacions, federacions i associacions de pares d'alumnes de centres docents no universitaris de la Comunitat Valenciana sostinguts amb fons públics.  
El Decret 126/1986, de 20 d'octubre (DOGV de 14 de novembre) pel qual són regulades les associacions de pares d'alumnes de centres docents no universitaris de la Comunitat Valenciana, preveu en l'article 13, la concessió dels ajuts i les subvencions conforme a criteris de publicitat, concurrència i objectivitat dins les seues disponibilitats pressupostàries.  
Amb aquesta finalitat, i en ús de les facultats que em confereix l'article 35 de la Llei 5/1983, de 30 de desembre, de Govern Valencià, i segons que preceptua l'article 27 de la Llei 7/1990, de 28 de desembre, de Pressupostos de la Generalitat Valenciana per a l'exercici de 1991,  
ORDENE:  
Article primer  
Es fa pública la convocatòria d'ajuts per subvencionar activitats que han de ser realitzades per confederacions, federacions i associacions de pares d'alumnes de centres docents no universitaris de la Comunitat Valenciana sostinguts fons públics, i són aprovades les bases per les quals es regeix aquesta convocatòria i el model de sol·licitud inclosos com a annex I i II en aquesta ordre.  
Article segon  
L'import global màxim destinat a aquests ajuts és de vint-i-set milions tres-centes quatre mil dues-centes vint pessetes (46.662.449 PTA), les quals seran pagades a càrrec de l'aplicació pressupostària 43.57.031.14 línia de subvenció 401/000/91 d'aquesta conselleria, de l'exercici econòmic de 1991.  
DISPOSICIONS FINALS  
Primera  
Es facultada la Secretaria General perquè dins l?àmbit de les seues competències, dicte les instruccions que considere necessàries per a dur a terme el que disposa aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 29 de maig de 1991.  
El President de la Generalitat Valenciana,   
JOAN LERMA I BLASCO  
El Conseller de Cultura, Educació i Ciència,  
ANTONIO ESCARRE ESTEVE  
ANNEX I  
Bases de la convocatòria d'ajuts per a finançar activitats de les confederacions, federacions i associacions de pares d'alumnes de centres docents no universitaris de la Comunitat Valenciana, sostinguts amb fons públics.  
1. Finalitat dels ajuts  
Aquests ajuts pretenen coadjuvar en el foment d'activitats per part de les associacions, federacions i confederacions de pares d'alumnes que tinguen com a objectiu el compliment de les finalitats següents:  
a) Assistir els pares i les mares o els tutors, en tot allò que concerneix a l'educació dels seus fills o pupils.  
b) Col·laborar en les activitats educatives dels centres.  
c) Promoure i facilitar la participació dels pares dels alumnes en la gestió dels centres.  
d) Assistir els pares d'alumnes en l'exercici del seu dret a intervenir en el control i la gestió dels centres sostinguts amb fons públics.  
e) Facilitar la representació i la participació dels centres públics i concertats i en altres òrgans col·legiats, fins i tot mitjançant la presentació de candidatures.  
f) Vetllar pel respecte als drets dels alumnes.  
g) Promoure i organitzar, si s'escau, la realització de les activitats extraescolars i complementàries, culturals, esportives i recreatives.  
h) Representar els interessos generals dels pares davant les instàncies educatives i d'altres organismes.  
i) Qualssevol altres que li siguen atribuïdes en el marc de la normativa vigent i li assignen els estatuts respectius.  
2. Beneficiaris  
Perquè les confederacions, les federacions i les associacions de pares d'alumnes puguen optar a aquests ajuts, caldrà:  
a) Tenir establerta la seu a la Comunitat Valenciana.  
b) Estar integrades únicament per pares, mares o tutors dels alumnes que facen els estudis en centres docents de nivell no universitari de la Comunitat Valenciana sostinguts amb fons públics o, si s'escau, per associacions o federacions d'associacions de pares d'alumnes constituïdes en aquests centres.  
c) Estar legalment constituïdes i inscrites en el registre d'associacions.  
d) Realitzar un projecte d'activitats per al qual és sol·licitat l'ajut i el pressupost per al finançament d'aquest.  
3. Sol·licituds i documentació  
Les sol·licituds seran adreçades a la Conselleria de Cultura, Educació i Ciència i se'n podran presentar en el registre general, en el registre general dels serveis territorials de Cultura i Educació, en els centres d'informació de l?Oficina d'Informació, Iniciatives i Reclamacions de la Generalitat Valenciana, o en la manera prevista en l'article 66 de la Llei de Procediment Administratiu.  
Les sol·licituds, ajustades al model oficial que figura com a annex II d'aquesta ordre, adjuntaran la documentació següent:  
1. Projecte d'activitats per al qual és sol·licitat l'ajut i el pressupost per al finançament d'aquest. Les activitats diverses estaran incloses en els apartats següents:  
a) Activitats encaminades a l'assistència, la informació i la formació dels pares.  
b) Activitats dirigides als alumnes.  
c) Altres activitats.  
2. Documents que acrediten la constitució legal i la inscripció de la confederació, federació o associació.  
3. Fotocòpia dels seus estatuts.  
4. Fotocòpia compulsada del CIF del sol·licitador.  
5. Les confederacions i federacions hauran d'adjuntar, a més, certificació del registre d?associacions en què consten les federacions o, si s'escau, les associacions de pares d'alumnes que les integren.  
6. Les confederacions, les federacions o les associacions de pares d'alumnes que no adjunten la documentació exigida en aquesta ordre quedaran automàticament excloses dels beneficis d'aquesta convocatòria, segons que estableix la Llei de Procediment Administratiu.  
7. Les confederacions, les federacions o les associacions de pares d'alumnes que foren beneficiàries de la convocatòria de subvencions continguda en l?Ordre de 19 de juny de 1990, de la Conselleria de Cultura, Educació i Ciència de la Generalitat Valenciana, hauran d'adjuntar a la sol·licitud d'aquesta convocatòria i sense perjudici del que s'ha disposat anteriorment una memòria de la realització de les activitats de l'any anterior per les quals obtingueren la subvenció.  
8. El termini per a la presentació de sol·licituds serà el d'un mes a partir del dia de la publicació d'aquesta ordre en el Diari Oficial de la Generalitat Valenciana.  
4. Criteris per a la concessió d'ajuts  
La concessió d'aquests ajuts s'efectuarà tenint en compte els criteris de preferència següents:  
1r. Associacions de pares d'alumnes constituïdes en centres que atenguen poblacions escolars de condicions socioeconòmiques desfavorables, o per federacions o confederacions que tinguen més associacions d'aquest caràcter.  
2n. Federacions o confederacions de pares d'alumnes que tinguen més àmplia representativitat segons el nombre d'associacions.  
3r. Associacions de pares d'alumnes amb un projecte comú d'actuació coordinada.  
4t. Les característiques sociopedagògiques de l'activitat i viabilitat del projecte.  
5. Resolució  
Correspondrà al Conseller de Cultura, Educació i Ciència la resolució d'aquesta convocatòria a proposta d'una comissió avaluadora integrada per:  
- El Secretari General de la Conselleria de Cultura, Educació i Ciència, o persona que designe, que hi farà de president.  
- Un representant de la Direcció General de Centres i Promoció Educativa.  
- Un representant de la Direcció General d'Ordenació i Innovació Educativa.  
- Un representant de la confederació de major implantació a la Comunitat Valenciana, segons el nombre d?associacions que integren el seus membres, com a observador amb veu però sense vot  
- Un representant de la federació de major implantació a la Comunitat Valenciana, segons el nombre d'associacions, com a observador amb veu però sense vot.  
- El Cap del Servei de Relacions Institucionals, Participació secretari.  
La comissió tindrà facultats per a resoldre tots aquells dubtes que sorgesquen en l?interpretació d'aquestes bases.  
6. Pagament de les subvencions  
D'acord amb el que disposa l'article 27.11.f) de la Llei de la Generalitat Valenciana 7/1990, de 28 de desembre, de Pressupostos, les entitats beneficiàries que necessiten rebre una bestreta del 50% sobre la quantitat concedida, hauran d'aportar les garanties bancàries que avalen la bestreta sol·licitada. Si no els cal cap bestreta percebran fins al 50% del total de l'ajut que prèviament hauran justificat, i la resta quan presenten la memòria que reculla i avalue els resultats de les activitats realitzades. Així mateix caldrà presentar juntament amb la memòria la justificació de la despesa i un certificat de la secretaria de la confederació, federació i associació de pares d'alumnes sol·licitant, en què es faran constar els ingressos reals que hi ha hagut.  
Les entitats beneficiàries queden obligades a realitzar les activitats projectades per les quals reben la subvenció abans del 31 de desembre de 1991, i a presentar la memòria final i la justificació de la despesa abans del termini improrrogable del 15 de febrer de 1992.  
7. Obligacions dels beneficiaris  
Els beneficiaris dels ajuts estaran obligats a:  
1. Comunicar qualsevol eventualitat en el desplegament de les activitats.  
2. Lliurar un justificant de les despeses per a les quals fou concedit l'ajut, segons estableix la legislació vigent, i també un informe memòria de les activitats realitzades, dins el termini fixat en aquesta convocatòria.  
3. Acreditar prèviament al cobrament de l'ajut, que estan al corrent de les seues obligacions tributàries i de la Seguretat Social.  
4. Tornar l?import de l'ajut rebut si la despesa no es produeix per qualsevol imprevist, quan serà comprovada una modificació substancial de les finalitats en funció de les quals fou concedir l'ajut o quan per percepció d'altres subvencions serà cobert l?import total de la despesa.  
5. Estar sotmesos a les actuacions de comprovació d'aquesta conselleria, i a les de control financer que corresponen a la Intervenció Delegada en relació amb l'ajut concedit.  
6. Comunicar a la Conselleria de Cultura, Educació i Ciència, l?obtenció de subvencions o ajuts que tinguen la mateixa finalitat procedents de qualsevol administració o ens públic.  
En cas d'incompliment de qualsevol dels requisits estipulats en la convocatòria s'ajustarà a allò que disposa l'article 27.9 de la Llei de la Generalitat Valenciana 7/1990, de 28 de desembre, de Pressupostos per a l?exercici 1991.  
ANNEX II  
Sol·licitud de concessió de subvenció  
Convocatòria: Ordre de 29 de maig de 1991  
En/Na en representació de que té la seu   
establerta en DP carrer /plaça núm   
telèfon CIF Entitat bancària clau   
Adreça/sucursal , clau Població núm. cuenta   
EXPOSA:  
1r. Que reuneix tots els requisits establerts en l?Ordre de la convocatòria de 29 de maig de 1991.  
2n. Que adjunta a aquesta instància la documentació que s?assenyala:  
[] Projecte d'activitats desglossat.  
[] Documents que acrediten la legal constitució i la inscripció de l'entitat sol·licitadora.  
[] Fotocòpia dels estatuts.  
[] Fotocòpia compulsada del CIF.  
[] Certificat del registre d?associacions on consten les associacions o les federacions integrades en l'entitat sol·licitadora. (solament per al cas de federacions o confederacions).  
3r. Que per Sí NO haver estat beneficiària de subvenció en la convocatòria continguda en l'ordre de 19 de juny de 1990, Sí NO adjunta la documentació següent:  
El Memòria de la realització d'activitats per les quals obtingué la subvenció.  
SOL·LICITA  
Participar en la convocatòria de l'ordre de la Conselleria de Cultura, Educació i Ciència de 29 de maig de 1991, i la concessió d'acord amb aquesta d'una subvenció d PTA  
 València, d de 1991  
Signat:  
SR. CONSELLER DE CULTURA, EDUCACIÓ I CIÈNCIA


Còpia Permalink ELI